تقييم المطعم : انا الصراحة رحت سبيرز اكثر من مره . . خليني اوصف لكم المطعم شوي . .
المطعم من فئة المطاعم البرازيلية المشهورة بتقديم اللحوم المشوية . . طبها هذ النوع من المطاعم هو ترقية للنوع الاصلي الموجود في البرازيل . . حيث يتم تقديم اللحوم المشوية امام الناس بكميات واحجام كبيرة وفي الهواء الطلق ويدخل التحدي كعنصر هام في هذة المطاعم . .
بينما في النوع الراقي من هده المطاعم فيتم شي اللحوم في المطعم وتقديمة باحجام مغقولة وبطريقة مميزه . . وهذا النوع كمطعم سبيرز . .
طبعا لا ننسى عنصر التحدي . . وحاقولكم كيف بعد شوي . .
المطعم حلو . . جو برازيلي مفعم بالديكورات الخشبيه . . مطل على كورنيش الحمرا في جده . . طبعا في النهار احلى . .
في المطعم طبق واحد رئيسي لكل شخص بالاضافة الى الشوربات والحلويات . .
طبعا اكيد حتطلب الطلب الرئيسي . . نبدأ بالبطاطس المقلية وحلقات البصل . . السلطة . . والرز . .
وانت جالس على الطاولة حتلمح اسطوانة خشبية صغيرة قدام كل واحد نصها لونه اخضر والنص الثاني احمر . .
طبعا الجرسون يقولك خلي الاخضر فوق . . واذا وقفت وماتبغا زياده . . استسلم وحط الاحمر فوق . . وهنا يكمن التحدي وتطبيق الميدا البرازيلي الاصلي . .
بعد دقايق يجيك الجرسون بسيخ لحم كبير ويقولك النوع . . وانت ممكن تقول . . حط ولا لآ . . وممكن تحدد كم قطعه . .
عندهم يوميا تقريبا 8 انواع من اللحم . . وتختلف القائمة كل يوم . . بس اللي افتكره . .
لحم بقري اوصال . . لحم غنم اوصال . . ريش غنم . . لحم دجاج اوصال . . لحم ديك رومي اوصال . . سجق بقري . . لحم غزال اوصال . . لحم نعام اوصال . . سمان . . كفته ضاني . . وغيره . .
وطول مانت حاط على الاخضر . . والجرسون يجيب لحم . . من جد تحس نفسك اسد من كثر اللحم . . كلة مشوي على الفحم . . وممكن تروح تشوف عملية الشوي في منقل دائري كبير . . الطعم جيد لكل اللحوم . . وطبعا كل واحد وعلى ذوفة ايش يحب اكثر . . ويقدموا خمس انواع صلصات وانت تختار . . والجرسون برضه يقولك اي نوع صلصة تنفع اكثر مع اي نوع لحم . .
الحلويات جيده . .
المطعم ممتاز لمحبي اللحوم . . وخلي الناس حقون السلطات بعيد احسن . .
اسعارة معقولة بالنسبة لكمية اللحم والموقع . .
بصراحه تجربة ممتعه . . وانا شخصيا كررتها اكثر من مرره . .
ملاحظه : المطعم هذا هو من نفس فئة مطعم ال تيريزو بالفيصلية - الرياض . . بس ال تيريزو ارقى واغلى . .